UGOVOR O PRUŽANJU USLUGA

Zaključen \_\_\_\_\_\_\_\_\_\_ godine, između:

1. **”NACIONALNE ALIJANSE ZA LOKALNI EKONOMSKI RAZVOJ”** sa sedištem u Beogradu, ul. Makedonska 30/VII, matični broj: 17646877, koju zastupa Violeta Jovanović, ovlašćeno lice za zastupanje (**u daljem tekstu: Naručilac**), i
2. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljem tekstu: Izvršilac).**

**PREAMBULA**

**Član 1.**

Ugovorne strane saglasno konstatuju sledeće:

* Da je Naručilac objavio javni poziv za dostavljanje ponuda za nabavku usluga
* izrade analize stanja javnih nabavki usluga programiranja i savetodavnih usluga (razvoj softvera) i preporuka, sa setom preporuka (za unapređenje pravnog okvira i sprovođenje postupaka) i vodičem za primenu ekonomski najpovoljnije ponude koja se ne zasniva samo na ceni na portalu [www.naled.rs](http://www.naled.rs)
* Da je naručilac dostavio ponudu br. \_\_\_\_\_\_\_\_\_\_od \_\_\_\_\_\_\_\_\_\_\_\_\_\_\_\_
* Da je Naručilac nakon sprovedenog postupka ocenjivanja ponuda doneo Odluku o dodeli ugovora, kojom je izvršenje nabavke povereno Izvršiocu.

**PREDMET UGOVORA**

**Član 2.**

Izvršilac se obavezuje da za potrebe Naručioca u okviru realizacije projekta „Efektivne javne nabavke u službi ekonomskog rasta“ koji sprovodi NALED uz podršku Švedske agencije za međunarodni razvoj i saradnju, izvrši usluge izrade analize stanja javnih nabavki usluga programiranja i savetodavnih usluga (razvoj softvera) i preporuka, sa setom preporuka (za unapređenje pravnog okvira i sprovođenje postupaka) i vodičem za primenu ekonomski najpovoljnije ponude koja se ne zasniva samo na ceni,

u svemu u skladu sa specifikacijom usluga u konkursnoj dokumentaciji i ponudom Izvršioca koje čine sastavni deo ovog Ugovora, a što obuhvata:

* 1. Izradu analize stanja javnih nabavki usluga programiranja i savetodavnih usluga (razvoj softvera) sa setom preporuka za unapređenje pravnog okvira i sprovođenje postupaka i Vodičem za primenu ekonomski najpovoljnije ponude koja se ne zasniva samo na ceni (obuhvata i održavanje konsultacija o rezultatima analize);
	2. Pripreme i izvođenja obuka na osnovu analize i preporuka, kao i na osnovu izrađenog Vodiča;
	3. Mentorske podrške naručiocima u jednom postupku javne nabavke u primeni predloga iz Vodiča (obuhvata i eventualno ažuriranje analize i Vodiča u skladu sa iskustvima iz primene u praksi).

**Član 3.**

Izvršilac se obavezuje da usluge koje su predmet ovog ugovora izvršava sa pažnjom dobrog privrednika, savesno, u skladu sa opšte prihvaćenim pravilima struke i uobičajenom praksom za tu vrstu posla, u skladu sa metodologijom i rokovima određenim od strane Naručioca, a sve u skladu sa važećim propisima Republike Srbije, kao i odgovarajućim pravilnicima i procedurama Naručioca.

Izvršilac se obavezuje da Naručiocu dostavi:

1. Prvi interim izveštaj sa gotovom analizom i preporukama za unapređenje pravnog okvira i sprovođenje postupaka, uključujući i Vodič, **do 30. novembra 2021. godine** .
2. Drugi interim izveštaj nakon sprovedenih konsultacija i izrade trening programa **do 31. marta 2022. godine.**
3. Finalni izveštaj koji uključuje izveštaje o sprovedenim obukama i mentorskoj podršci i ukoliko postoji potreba ažuriranje i odgovarajuće izmene sadržine analize i preporuka na osnovu iskustva i uvida stečenih tokom držanja obuka i praktične primene predloga iz Vodiča treba do 31. oktobra 2022. godine.

Izvršilac je u obavezi da Izveštaje dostavi na srpskom jeziku, u elektronskoj i papirnoj formi.

Izvršilac je u obavezi da Izveštaje iz stava 2. ovog člana prethodno dostavi projektnom timu Naručioca na odobrenje.

**UGOVORENA CENA**

**Član 4.**

Ukupna ugovorena naknada za usluge koje su predmet ovog ugovora iznosi \_\_\_\_\_\_\_\_\_\_\_\_\_\_\_\_EUR BRUTO, odnosno **\_\_\_\_\_\_\_\_\_\_\_\_\_\_\_\_EUR BRUTO po danu angažovanja.** Dan podrazumeva angažovanje u trajanju od 8 sati.

Plaćanje po osnovu ugovora izvršiće se u tri rate i to:

Prva rata nakon dostavljanja **prvog interim izveštaja sa gotovom analizom i preporukama za unapređenje pravnog okvira i sprovođenje postupaka, uključujući i Vodič** i odobrenja od strane projektnog tima Naručioca, liste utroška vremena (engl. Time Sheet) i fakture.

Druga rata nakon dostavljanja drugog interim izveštaja nakon sprovedenih konsultacija i izrade trening programa i odobrenja od projektnog tima NALED i odobrenja od strane projektnog tima Naručioca, liste utroška vremena (engl. Time Sheet) i fakture.

Treća rata nakon dostavljanja finalnog izveštaj koji uključuje izveštaje o sprovedenim obukama i mentorskoj podršci i ukoliko postoji potreba ažuriranje i odgovarajuće izmene sadržine analize i preporuka na osnovu iskustva i uvida stečenih tokom držanja obuka i praktične primene predloga iz Vodiča, odobrenja od strane projektnog tima Naručioca, liste utroška vremena (engl. Time Sheet) i fakture.

Ugovorena cena je izražena u EUR, a plaćanje se vrši u dinarima, po srednjem kursu NBS na dan fakturisanja, na račun Izvršioca broj: \_\_\_\_\_\_\_\_\_\_\_\_\_\_\_\_\_

Ugovorne strane saglasno konstatuju da Izvršilac nije/jeste obveznik PDV-a, te da, obzirom da su ugovorenom naknadom obuhvaćeni svi eventualni porezi, Izvršilac nema pravo da naknado uveća cenu za pružene usluge po osnovu ovog ugovora u slučaju da Izvršilac naknadno postane obveznik PDV-a.

Ugovorenom naknadom iz stava 1. ovog člana obuhvaćena je nagrada za rad Izvršilac i troškovi koje Izvršilac može imati u vezi sa izvršenjem posla, svi porezi, kao i naknada za prenos prava intelektualne svojine koja bi mogla nastati izvršenjem posla po ovom ugovoru, te Izvršilac nema pravo da zahteva dodatna sredstva po tom osnovu.

**TRAJANJE UGOVORA**

**Član 5.**

Ovaj ugovor se zaključuje na određeno vreme, do realizacije ugovornih obaveza.

Ugovorne strane se obavezuju da sve izmene i dopune ovog ugovora sačine u pisanoj formi.

**POVERLJIVOST PODATAKA**

**Član 4.**

Sve informacije koje Izvršilac u toku trajanja ovog ugovora ili u vezi sa njegovim izvršenjem dobije od Naručioca, javnih institucija, lokalnih samouprava, privrede, drugih konsultanata, smatraće se poverljivim i Izvršilac je dužan da ih čuva kao poslovnu tajnu, za vreme važenja Ugovora kao i nakon prestanka važenja Ugovora, bez vremenskog ograničenja.

Poverljiva informacija je informacija pružena ili razmenjena u bilo kojem obliku, uključujući i informacije pružene ili razmenjene u obliku dokumenata, razgovora, elektronskom obliku, informacije koje su sadržane u fizičkim delovima, modelima, metodologiji, softveru, ili materijalnim uzorcima, koje se na bilo koji način odnose na Predmet ugovora, uključujući informacije koje se odnose na Projekat, ali ne ograničavajući se na njih, a koje su Izvršiocu izložene od strane Naručioca ili drugih lica navedenih u stavu 1. ovog člana.

Informacije koje su u trenutku sticanja od strane Izvršioca dostupne u javnim knjigama i javnim registrima neće se smatrati poverljivim.

Za vreme važenja Ugovora i nakon toga, Izvršilac neće ni jednu poverljivu informaciju ili njen deo dostaviti, predati ili učiniti dostupnom javnosti ili bilo kom trećem licu, izuzev po zahtevu nadležnog suda, bez prethodne saglasnosti Naručioca. U suprotnom, Izvršilac je u obavezi da Naručiocu naknadi svaku štetu, uključujući i izgubljenu dobit, koju bi Naručilac usled toga mogao pretrpeti.

**PRAVA INTELEKTUALNE SVOJINE**

**Član 7.**

Ugovorne strane su saglasne da danom izrade i predaje Naručiocu bilo kakvog autorskog dela ili drugog prava intelektualne svojine Izvršioca nastalih kao rezultat pružanja usluga po ovom Ugovoru, Naručilac stiče isključiva imovinska prava na predmetnom autorskom delu, kao i pravo na objavljivanje dela, njegovu izmenu i puštanje u promet primeraka istog.

Naručilac je ovlašćen da iskorišćava ustupljena autorska prava bez vremenskih i prostornih ograničenja.

U slučaju bilo kakvih zahteva trećih lica upućenih prema Naručiocu posla, a u vezi sa autorskim ili drugim srodnim pravima na sadržajima koje Izvršilac izradi po ovom ugovoru, Izvršilac a je dužan izmiriti sve takve zahteve trećih lica. U slučaju da zbog ovakvih zahteva trećih lica Naručilac posla pretrpi bilo kakvu štetu, ili plati bilo kakvu naknadu bilo kojem trećem licu, Izvršilac je dužan naknaditi Naručiocu posla iznos takve štete ili plaćenih naknada do njihovog punog iznosa.

Izvršilac je saglasan da sarađuje sa Naručiocem za sve vreme, kao i po okončanju ovog Ugovora, na zaštiti prava intelektualne svojine koja su preneta na Naručioca u postupku realizacije ovog Ugovora, te se obavezuje da mu obezbedi svu potrebnu dokumentaciju, podršku i druge potrebne usluge u eventualnim postupcima zaštite tih prava.

**RASKID UGOVORA**

**Član 8.**

Ovaj ugovor se može raskinuti sporazumno, uz poštovanje otkaznog roka od 15 dana. Otkazni rok teče od dana potpisivanja pisanog sporazuma o raskidu ugovora od obe ugovorne strane.

U slučaju neosnovanog odustanka ili neispunjenja ili neurednog ispunjenja ugovora od jedne ugovorne strane, druga ugovorna strana ima pravo na raskid ovog ugovora i naknadu štete.

Svaka od ugovornih strana ima pravo na jednostrani raskid ovog ugovora, pod uslovom da druga strana i po proteku roka od 8 dana od dana prijema pisane opomene da ne ispunjava obaveze iz ovog ugovora, odnosno ne postupi po primedbama iz iste opomene.

U slučaju iz prethodnog stava, ugovorna strana koja je dostavila opomenu, pisanim putem obaveštava drugu ugovornu stranu da su se stekli uslovi za raskid ovog ugovora, usled čega smatra ovaj ugovor raskinutim.

U slučaju jednostranog raskida ugovora, strana koja je skrivila raskid, dužna je da drugoj ugovornoj strani nadoknadi štetu.

**PRELAZNE I ZVRŠNE ODREDBE**

**Član 9.**

Ugovorne strane su saglasne da će sve sporove koji nastanu u izvršenju ovog ugovora, rešavati sporazumno, a ukoliko to ne bude moguće, za rešavanje sporova će biti nadležan Privredni sud u Beogradu.

**Član 10.**

Na sve što nije regulisano ovim ugovorom, ugovorne strane su saglasne da će se primeniti odgovarajuće odredbe Zakona o obligacionim odnosima, kao i drugih propisa Republike Srbije koji regulišu predmetnu materiju.

**Član 11.**

Ovaj Ugovor je sačinjen u 4 (četiri) istovetna primerka od kojih svaka ugovorna strana zadržava po 2 (dva) primerka.

|  |  |  |
| --- | --- | --- |
| **Za** **Izvršioca**: |  | **Za** **Naručioca**:Violeta Jovanović, izvršna direktorka |